b'\n_START_ARTICLE_\nJanko Su\xc5\xa1nik\n_START_SECTION_\n\xc5\xbdivljenje in delo\n_START_PARAGRAPH_\nSu\xc5\xa1nik je leta 1952 diplomiral na Medicinski fakulteti v Ljubljani opravil 1968 specializacijo iz medicine dela na Medicinski fakulteti v Zagrebu ter 1977 doktoriral na ljubljanski MF. Strokovno se je izpopolnjeval v Stockholmu, Dortmundu in Berlinu. Leta 1955 se je zaposlil v zdravstvenem domu na Ravnah na Koro\xc5\xa1kem, bil njegov direktor, v letih 1969\xe2\x88\x921993 pa vodil slu\xc5\xbebo za medicino dela, prometa in \xc5\xa1porta. Leta 1977 je postal docent, 1991 pa redni profesor za medicino dela na MF v Ljubljani, hkrati pa postal predavatelj tega predmeta tudi na Filozofski fakulteti in ALU v Ljbljani._NEWLINE_Su\xc5\xa1nik je objavil ve\xc4\x8d kot 50 \xc4\x8dlankov v doma\xc4\x8dih in tujih strokovnih revijah in je avtor knjig Ocenjevalna analiza delavnega mesta (1983, v soavtorstvu z drugimi), Polo\xc5\xbeaj in gibanje telesa pri delu (1987), Toplotna obremenitev in obremenjenost (1990) ter Ergonomska fiziologija (1992).'